text: Skal selv stå for udvikling
  13 december 2012 kl. 18.05
  De lokale skal selv stå for udviklingen. Det er en af hovedpointerne i det oplæg som visionsgruppen for landdistrikter i dag afleverede til ministeren.
  Der bliver færre, men stærkere og mere bæredygtige landsbyer i fremtiden. Visionsgruppen har det seneste halve år besøgt steder, hvor ildsjæle og lokal entreprenørånd har gjort en forskel. På den baggrund har den udformet sin vision for landdistrikterne i år 2030 - den blev idag afleveret til ministeriet for området, Carsten Hansen (S).
  Visionsgruppen består af personer fra hele landet. Formand er Søren Hermansen fra Samsø. Med i gruppen er bl.a. Bonderøven, Frank Erichsen, sangerne Niels Hausgaard og Lasse Helner, og Pia Bech Mathiesen, direktør for Danfoss Universe på Als.
  